31. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.1470/1405/410 της 24 Φεβρ./4 Μαρτ. 1987 (ΦΕΚ Β΄  105) Διαδικασία φορολογίας Αστικών και Υπεραστικών ΚΤΕΛ και ιδιοκτητών των λεωφορείων αυτών. Έχοντας υπόψη: 1.Τις κατωτέρω διατάξεις του Νόμ. 1642/86 «για την εφαρμογή του φόρου προστιθέμενης αξίας και άλλες διατάξεις» (ΦΕΚ 125 Α). α)της παρ. 1 άρθρ. 31 β)της παρ. 2 άρθρ. 54 γ)της παρ. 3 άρθρ. 58 2.Τις διατάξεις της παρ. ιγ του άρθρ. 49 του Π.Δ. 99/1977 «περί Κώδικος Φορολογικών Στοιχείων», αποφασίζουμε: 1.Κάθε ΚΤΕΛ που εκμεταλλεύεται Αστικά ή Υπεραστικά λεωφορεία ιδιοκτησίας του ή ιδιοκτησίας τρίτων, άσχετα αν οι ιδιοκτήτες είναι φυσικά ή νομικά πρόσωπα, επιδίδει μέσα στις προθεσμίες που ορίζει το άρθρ. 31 του Νόμ. 1642/86 και η υπ’ αριθ. Π. 738/723/20.1.87 απόφαση του Υπουργού Οικονομικών, προσωρινή δήλωση η οποία θα περιλαμβάνει το σύνολο των πάσης φύσεως ακαθάριστων εσόδων του, της φορολογικής περιόδου που αφορά και τον αναλογούντα φόρο. Στην ίδια προσωρινή δήλωση θα περιλαμβάνεται η αξία των δαπανών που πραγματοποιεί κάθε ΚΤΕΛ και ο αναλογούν σ’ αυτές εκπιπτόμενος φόρος της ίδιας φορολογικής περιόδου. Η συντασσόμενη από το παραπάνω ΚΤΕΛ κάθε τρίμηνο εκκαθάριση με βάση την υπ’ αριθ. 42000/2030/81 απόφαση του Υπουργού Συγκοινωνιών θεωρείται από τον αρμόδιο Οικονομικό Έφορο, εκδίδεται το αργότερο μέχρι τη 10 η  μέρα του επόμενου μήνα από τη λήξη του κάθε τριμήνου, με ημερομηνία έκδοσης την τελευταία ημέρα του προηγούμενου τριμήνου και περιλαμβάνει τα ακαθάριστα έσοδα και τις δαπάνες που πραγματοποίησαν τα ΚΤΕΛ μέσα στο ίδιο τρίμηνο. Στην ίδια εκκαθάριση αναγράφονται τα στοιχεία που προβλέπονται από το άρθρ. 29 του Κ.Φ.Σ., ο αριθμός κυκλοφορίας του αυτοκινήτου, το όνομα του ιδιοκτήτη ή στην περίπτωση περισσοτέρων συνιδιοκτητών το όνομα του εκπροσώπου τους, το διανεμόμενο μέρισμα κατά λεωφορείο για το τρίμηνο που αφορά η εκκαθάριση και ο αναλογών στο μέρισμα αυτό φόρος. Σελ. 358,768(α) Τεύχος ΙΒ-7-2 Σελ. 130 Αμέσως μετά την έκδοσή της η πιο πάνω εκκαθάριση αποστέλλεται στον ιδιοκτήτη κ.λ.π. που αφορά και αποτελεί σύμφωνα με τις διατάξεις του Κ.Φ.Σ. το φορολογικό στοιχείο κτήσης του μερίσματος για τον ιδιοκτήτη και απόδοσης για το ΚΤΕΛ. 2.Ο ιδιοκτήτης του λεωφορείου (φυσικό ή νομικό πρόσωπο) και προκειμένου περί συνιδιοκτησίας ο εκπρόσωπός τους υποχρεούται βάσει του άρθρ. 3 του Κ.Φ.Σ. να τηρεί βιβλία Β΄ κατ/ρίας (εσόδωνεξόδων) στα οποία θα καταχωρεί εκτός από τα στοιχεία που προβλέπει το άρθρ. 5 του Κ.Φ.Σ. το λαμβανόμενο μέρισμα, τον αναλογούντα φόρο, τις λειτουργικές δαπάνες του λεωφορείου, για τις οποίες έχουν εκδοθεί στοιχεία στο όνομά του και σε ιδιαίτερη στήλη τον εκπιπτόμενο Φ.Π.Α. Τα παραπάνω πρόσωπα θα επιδίδουν την προβλεπόμενη από το άρθρ. 31 του Νόμ. 1642/86, σύμφωνα και με την υπ’ αριθ. Π. 738/723/30.1.87 απόφαση του Υπουργού Οικονομικών προσωρινή δήλωση ανά δίμηνο για το 1987 ή κατά μήνα εφόσον είναι εγκατεστημένα σε περιοχές αρμοδιότητας των εφοριών νομού Αττικής εξαιρουμένων των νήσων του νομού αυτού για τους οποίους ισχύει το δίμηνο. Οι προσωρινές αυτές δηλώσεις που αναφέρονται στους δύο πρώτους μήνες κάθε τριμήνου δεν θα περιλαμβάνουν έσοδα από μέρισμα αλλά μόνο τις δαπάνες που πραγματοποίησαν οι ιδιοκτήτες και αφορούν την λειτουργία των λεωφορείων τους (καύσιμα, επισκευές κ.λ.π.) και τον εκπιπτόμενο φόρο των δαπανών αυτών. Ο φόρος αυτός θα μεταφέρεται για συμψηφισμό στην επόμενη προσωρινή δήλωση. Στην προσωρινή δήλωση (μηνιαία ή διμηνιαία) που θα υποβάλλουν οι ιδιοκτήτες των λεωφορείων για τον τρίτο μήνα κάθε τριμήνου της εκκαθάρισης πλέον των δαπανών και του εκπιπτόμενου φόρου, θα περιλαμβάνεται και το βάσει της τριμηνιαίας εκκαθάρισης των ΚΤΕΛ μέρισμα του ιδιοκτήτη με τον αναλογούντα και αναγραφόμενο στην εκκαθάριση αυτή φόρο. Κυρώθηκε και από την έκδοσή της έχει ισχύ νόμου από την παρ. 6 άρθρ. 48 Νόμ. 1731/1987 (ΦΕΚ Α΄ 161) (Τόμ. 27 σελ. 196,403). 28.Ζ.ζ.31 Φόρος Προστιθέμενης Αξίας 